Misteriozna podrhtavanja i neki čudni zvukovi blizu Karlovca...

Još uvijek se ne zna što je točno pogodilo karlovačko područje u četvrtak, desetak minuta prije ponoći. Građani su se uznemirili jer to je zvučalo i izgledalo nešto između grmljavine, potresa i eksplozije

<p>Što se to točno sinoć kasno dogodilo na karlovačkom području nitko ne zna objasniti. Došlo je do <strong>zagonetnog podrhtavanja, tajanstvenih zvukova</strong>, a građani Karlovca to su opisali kao nešto između grmljavine, potresa i eksplozije. Osjetilo se na potezu Lemić Brdo – Turanj – Mala Švarča – Logorište – Mrzlo Polje – Duga Resa – Belajske Poljice – Barilović – Siča.<br/> Nijedna institucija nije izvijestila ništa o mogućem događaju, a Centar 112 nije mogao objasniti što je to moglo uznemiriti građane, piše <a href="http://kaportal.rtl.hr/video-hrvatskom-hara-crijevna-viroza-donosimo-savjete-lijecnika-kako-se-najprije-i-najbolje-izlijeciti/#spark_wn=1" target="_blank"><strong>kaportal.</strong></a></p><p>Inače je u tom periodu na širem karlovačkom području<strong> slovenska služba u 23.54 sata zabilježila potres</strong>, 11 kilometara jugozapadno od Karlovca, no jačine od 2.0 po Richterovoj ljestvici koji bi osjetili tek stanari viših katova. <strong>Jedna od mogućnosti ove pojave jest i da je avion probio zvučni zid,</strong> no što je doista uzrokovalo ovu pojavu do daljnjega ostaje misterija. Unatoč brojnim svjedočanstvima građana<strong> policija o misterioznoj pojavi nije zaprimila niti jednu dojavu građana</strong></p><p>Teorije nastanka čudnovatih zvukova iznijeli su građani na društvenim mrežama i nijedan se ne može sa sigurnošću isključiti kao stvarni razlog misterije. </p><p>Neki smatraju da to nije zapravo ništa čudno jer su slični fenomeni zabilježeni uglavnom u gradovima koji se ubrzano razvijaju, pa od velikih radova dolazi do poremećaja u slojevima zemljine kore, dok određeni broj ljudi to povezuje sa padom meteora ili dolaskom vanzemaljaca.</p><p><strong>Evo što su sve napisali:</strong></p><p><em>Marjana Brcko<br/> “Belajske Poljice, snažna eksplozija i podrhtavanje toliko jako da mi se stolica na kojoj sam sjedila tresla,kao i noge na podu.Čudna pojava i osjećaj.”</em></p><p><em>Zlatko Šoštarić<br/> “Osjetio sam negdje oko ponoći na Maloj Švarči kao jak udarac ti jest vrlo kratko podrhtavanje!”</em></p><p><em>Ankica Tomasic<br/> “Ja nisam tako jako osjetila, brzo je prošlo, kao neki jači vjetar, dok sam se sabrala, mislila sam da haluciniram, i ništa više, zaspala i sad ste me podsjetili, onda što je to bilo?????”</em></p><p><em>Vladimir Mikašinović<br/> “Ja sam 5 minuta prije ponoći bio u dvorištu i čuo sam da su se vrata od garaže jako zatresla, kao da je bila neka eksplozija ili udarni val, ali nije se čula eksplozija, a sekundu nakon toga još par sitnih zvukova, odmah sam pomislio na potres ali nisam ništa osjetio da se zatreslo…”</em></p><p><em>Damir Višnić-Japanac<br/> “Točno tako u to vrijeme negdje oko pomoći stresao se krov na zgradi i palo je nekoliko crjepova”</em></p><p><em>Mirjana Car Stojković<br/> “I u Gornjem Mrzlom Polju se čuo zvuk poput eksplozije točno u 23:54.”</em></p><p><em>Natalija Petrunić<br/> “Činilo se kao da se eksplozija siri, sve mi je u kući zadrhtalo, streslo se. Jedino sam ja osjetila doma, pa sam mislila da sam zabrijala 🤣🤣 sad vidim da nas ima još”</em></p><p><em>Đurđica Šebalj<br/> “Natalija Petrunić i ja sam osjetila,baš neugodan osjećaj ,a mislila isto da sam zabrijala.”</em></p><p><em>Nikolina Jakovčić<br/> “23.50 negdje i u Novigradu,kao da je nešto exsplodiralo i sve se zatreslo”</em></p><p><em>Vlatka Arsulic<br/> “Bilo je to u 23:50 treslo se i to jako,na ormarima lupala vrata,cijela kuća podrhtavala a nakon toga poduži mukli zvuk eksplozije…”</em></p><p><em>Snežana Bililičić<br/> “I na Turnju se je osjetilo i to dosta jako probudilo me koliko je treslo se”</em></p><p><em>Kristina Kika Šabić<br/> “23:57 snažni zvuk ko grmljavina i osjećaj podrhtavanja kako se približava kući, protutnjalo kroz kuću i gotovo… Ne znam kako opisat ali se točno osjećalo pomicanje tla 🙁<br/> Sve se po kući treslo i pomicalo<br/> Srećom nije dugo trajalo”</em></p>